Územný plán veľkého územného celku Trnavský kraj - Zmeny a doplnky roku 2002

Návrh komuniké

Dňa ........... vláda Slovenskej republiky na svojom ...... zasadnutí prerokovala a schválila Územný plán veľkého územného celku Trnavský kraj – Zmeny a doplnky roku 2002.
           V Územnom pláne veľkého územného celku Trnavský kraj – Zmeny a doplnky roku 2002 je riešená lokalita priemyselného parku na území Trnavského kraja. Iniciatíva zrealizovať zámer vyplýva  z prípravy podmienok pre investíciu do automobilovej výroby v zmysle uznesenia vlády SR č.566/2002 k podpore realizácie strategickej investície do automobilového priemyslu a v zmysle Programu rozvoja automobilových výrob na Slovensku; ďalej z potreby premietnuť záväzné regulatívy Koncepcie územného rozvoja Slovenska 2001 vyhlásené nariadením vlády č.528/2002 Z.z. do územnoplánovacej dokumentácie.
Obstaranie materiálu vyvolalo Ministerstvo hospodárstva SR a podporil ho Splnomocnenec vlády SR pre rozvoj automobilovej výroby. Návrh Územného plánu veľkého územného celku Trnavský kraj – Zmeny a doplnky roku 2002 obstaral Krajský úrad v Trnave. 
Územný plán veľkého územného celku Trnavský kraj – Zmeny a doplnky roku 2002 bol vypracovaný v súlade so stavebným zákonom a súvisiacimi predpismi.